open-index/open-wikipedia-markdown huggingface dataset:
Dabikinės hidrografinis draustinis

**Dabikinės hidrografinis draustinis** – saugoma gamtos teritorija, kuri driekiasi pietvakarių kryptimi Akmenės rajono savivaldybėje, lygiagrečiai keliui , apima Dabikinės upės žemupio 6,7 km atkarpą nuo Dabikinėlės kaimo tilto per Dabikinę (3 km į pietvakarius nuo Akmenės) iki geležinkelio Mažeikiai-Šiauliai ties Mažeikių ir Akmenės rajonų riba.

Draustinis skirtas išsaugoti natūralų pelkėtą Dabikinės žemupio slėnį. Įsteigtas LR Vyriausybės 1995 m. vasario 15 d. nutarimu Nr. 247. Jo dabarinės ribos nustatytos 2009 m. balandžio 29 d. nutarimu Nr. 370. Plotas 228,4 ha.

## Geografija

Upės žemupio slėnis labai vingiuotas, užpelkėjęs, pilnas įvairiausio ilgio bei formų senvagių, senvagių likučiuose susiformavusių kūdrų. Slėnis mažai paliestas antropogeninės veiklos, todėl pasižymi natūralia turtinga bioįvairove.

Ties kairiajame krante esančiu Dabikinėlės kaimu Dabikinė patenka į Ventos regioninį parką ir į Dabikinės hidrografinį draustinį. Už 400 m upe žemyn, dešiniajame krante už 750 m nuo upės Padvarėliuose įrengtas slėpiningas Ramybės slėnis su trykštančiu šaltiniu. Didžiąją savo tėkmės per draustinį dalį upė teka šalia kairiajame krante augančio Viliošių miško. Likus apie 2,5 km iki žiočių kertama Akmenės – Mažeikių rajonų savivaldybių riba. Apie 100 m žemyn upe kairiajame krante yra Viliošių senkapis. Apie 300 m iki senkapio dešiniajame upės krante beveik nepastebimo Viliošių piliakalnio liekanos. Likus 1,7 km iki žiočių baigiasi Dabikinės hidrografinis draustinis. 

## Nuorodos

* Saugomų teritorijų valstybės kadastras  
* Ventos regioninis parkas. Dabikinės žemupys
Kangjur

**Kangjur** ( „Žodžio vertimai“) – Tibeto budistinio kanono dalis, kuriam priklauso „Budos žodžiai“. Tai budistinių sanskrito, kinų kalbos, prakritų tekstų apie Budą ir jo mokymą vertimų kanonas. Didele dalimi atitinka tibietietišką (o tuo pačiu ir Sarvastivados) Tripitaką.

Kangjur skirstomas į šias dalis:
* Vinaja (*dul-ba*) -13 t.
* Pradžniaparamita (*sher-phyin*) – 21 t.
* Avatamska (*phal-chen*) – 6 t.
* Ratnakuta (*dkon-mchog-brtsegs-pa*) – 6 t.
* Sūtros (*mno*) – 30 t.
* Tantros (*rgyud*) – 22 t.

Laikoma, kad Kangjur klasifikaciją sukūrė Šalu vienuolyno mokslininkas Budonas (XIV a.), remdamasis Narthango vienuolyno biblioteka. Pirmieji Kangjur leidimai buvo rankraštiniai, bet 1410 m. išleistas pirmasis ksilografinis leidimas (Pekine). Kiti žinomi leidimai yra Dergė, Lasos, Narthango, Urgos. Skirtinguose leidimuose tekstų ir tomų skaičius skiriasi (maždaug nuo 108 iki 150 tomų).

Likusi budistinio kanono dalis – paaiškinimai – pateikti Tengjur sąvade.

Kangjur kanoną turi ir bonas. Ten pateikiamas Šenrabo mokymas.

## Šaltiniai
Budonas

**Budonas** (; 1290–1364 m.) – Tibeto budizmo mokslininkas, kodifikatorius, vertėjas. Buvo 11-asis Šalu vienuolyno, priklausančio Sakja mokyklai, vyresnysis.

Budonas studijavo vinają, pradžniaparamitą, abhidharmą, buvo įšventintas į „naujųjų vertimų“ tantros tradiciją. 1320 m. tapo Šalu vienuolyno (U-Cange) vyresniuoju ir juo buvo 37 metus. Ten jis ėmėsi tvarkyti budistinės literatūros archyvą ir sukūrė klasifikacijos sistemą – išskyrė du pagrindinius sąvadus Kangjur („Budos žodžiai“) ir Tengjur („komentarai, pamokymai“). Jis taip pat sukūrė vidinę Kangjur ir Tengjur kladifikaciją bei tantrų klasifikaciją (4 atmainos: *kriya, carya, yoga-tantra, anuttara-yoga-tantra*). 1322 m. užbaigė klasikiniu tapusį veikalą „Budizmo istorija“.
Tengjur

**Tengjur** ( „pamokymų vertimas“) – Tibeto budistinio kanono dalis, įvairių mokytojų sukurtų komentarų, paaiškinimų, pamokymų (šastrų) sąvadas. Tokiu būdu šie tekstai atskirti nuo tekstų, laikomų Budos žodžiais – Kangjur. Tengjur sąvadą sudaro ~280 tomų (skaičius priklauso nuo leidimų, kurių būta ne vieno).

Priklausomai nuo leidimo Tengjur sudėtis skiriasi, bet paprastai jį sudaro:
* Sūtros
* Tantrų paaiškinimai
* Sūtrų paaiškinimai
** Pradžniaparamitos aiškinimai
** Madhjamakos veikalai
** Jogačaros veikalai
** Abhidharma
** Vinajos paaiškinimai
** kiti tekstai

Taip pat į Tengjur patenka pasakojimai, dramos, medicinos, astrologijos, techniniai veikalai.

Tengjur sudaro tiek žymių Indijos budistų veikalų vertimai, tiek vėlesni pačių Tibeto mokytojų komentarai. Jų patekimas į kanoną nelygu atsižvelgiant į mokyklą – vienos Tibeto mokyklos pabrėžia jogačaros, kitos – madhjamakos tekstus.

Tarp pagrindinių Tengjur tekstų patenka: Maitėjos komentaras pradžniaparamitai – *Abhisamayālañkāra* bei Haribhadros komentaras pastarajam komentarui, Čandrakirčio komentaras madhjamakai – *Madhyamakāvatāra*, Vasubandhaus komentaras abhidharmai – *Abhidharmakośabhāṣya*, Dharmakirčio komentaras pramanai – *Pramāṇavārttikakārika*, Asangos komentaras abhidharmai – *Abhidharma-samuccaya*, Nagardžunos komentaras madhjamakai – *Mūlamadhyamaka-kārikā*, Šantidevos veikalas apie bodhisatvas *Bodhisattvacaryāvatāra*, 5 Asangos traktatai ir kt. Tarp svarbiausių Tibeto komentarorių yra Mikjo Dordžė, parašęs komentarą abhidharmai, Congkhapos *Lam-rim* ir kt.

Tibeto budistų mokslininkas Budonas (XIV a.) Tengjur komentarus paskirstė į 5 dalis: išplėstiniai komentarai (visam tekstui), leksiniai komentarai (pažodžiui), sudėtingų dalių aiškinimas (*ka-trel*), tekstas su komentarais, kritinės analizės (*thayö*).
Antantės aukščiausioji taryba

**Antantės aukščiausioji taryba** (, , ) – Sąjungininkų veiksmų koordinavimo organas, įkurtas 1917 m. lapkričio 9 d. Rapale vykusiame Didžiosios Britanijos, Prancūzijos ir Italijos atstovų susitikime.

Pagal sudarytą susitarimą Antantės aukščiausioji taryba turėjo posėdžiauti kas mėnesį Versalyje. Ji turėjo koordinuoti veiksmus Vakarų fronte. Į ją turėjo įeiti kiekvienos iš didžiųjų valstybių, kurių kariuomenės kariavo tame fronte, ministras pirmininkas ir vienas ministras.

Pirmuoju savo sprendimu Antantės aukščiausioji taryba nutarė įkurti Sąjungininkų generalinį štabą.

## Išnašos
2005 m. Dakaro ralis

**2005 m. Dakaro ralis** (dar žinomas kaip **2005 m. Paryžiaus-Dakaro ralis**) – 27-asis Dakaro ralis, kuris vyko 2004 m. gruodžio 31 d. – 2005 m. sausio 16 d.

Šio ralio bendras lenktynių ruožų ilgis buvo 8 956 km. Dakaro ralis prasidėjo ties Barselona, tęsėsi Maroko, Mauritanijos bei Malio teritorijomis ir baigėsi Senegale. Maršrutas buvo trumpesnis negu 2004 metais, tačiau sunkesnis. Taip pat ralis pasižymėjo rekordiniu dalyvių skaičiumi – ralyje dalyvavo 696 automobilių, motociklų ir sunkvežimių ekipažai (įskaitant pagalbines transporto priemones).

## Ralio etapų apžvalga

Robby Gordon ir Colin McRae pirmavo pirmuosiuose greičio ruožuose, kol C. Mcrae padarė avariją šeštame greičio ruože tarp Smaros ir Zuerato miestų. Stéphane Peterhansel išsiveržė į priekį laimėjęs septintąjį greičio ruožą. Aštuntas ruožas tarp Tišito ir Tidžikdžos miestų Mauritanijos dykumoje buvo atšauktas dėl audringo oro. Luc Alphanad laimėjo devintą ruožą, bet Peterhansel vis tiek užėmė pirmą vietą bendroje įskaitoje, Stephane Peterhansel taip pat laimėjo dešimtą greičio ruožą, kuris driekėsi netoli Mauritanijos miesto Ataro ir išsaugojo persvarą dvyliktame greičio ruože. Motociklų kategorijoje buvo atšauktas 12-asis greičio ruožas dėl lenktynininko Fabrizio Meoni mirties. Jis žuvo per nelaimingą atsitikimą 11-ame greičio ruože. Peterhansel taip pat laimėjo tryliktą greičio ruožą, kurio maršrutas driekėsi ties Bamako ir Kajeso miestais. 14-ajį greičio ruožą laimėjo Ari Vatanen; tai buvo jo 51-oji pergalė karjeroje. Penkioliktą etapą laimėjo lenktynininkas Giniel de Villiers, o paskutinį – Bruno Saby.

Automobilių kategorijoje antrus metus iš eilės nugalėjo Stephane Peterhansel. Tuo tarpu motociklų kategorijoje nugalėjo Cyril Despres.

## Informacija

### Motociklai

**Pastabos:** Šiais metais nebuvo lenktynininko, pažymėto pirmuoju numeriu, siekiant pagerbti 2004 m. Egipte Faraonų ralyje žuvusį Richard Sainct. Daugkartinis čempionas motociklų kategorijoje Nani Roma šių metų ralyje sėdo už automobilio vairo.

### Automobiliai

### Sunkvežimiai

## Maršrutas

**Pastabos:**
*  – Etapas atšauktas motociklų kategorijoje dėl blogų oro sąlygų.
*  – Etapas atšauktas visoms kategorijoms dėl prasto matomumo.
*  – Etapas atšauktas motociklų kategorijoje, taip siekiant pagerbti praeitame greičio ruože žuvusį Fabrizio Meoni.
*  – Etapo nugalėtojas Ari Vatanen buvo nubaustas už greičio viršijimą.

## Rezultatai

### Motociklų įskaitoje

**Pastabos:**
*  – Lenktynininkas C. Despres gavo devynių minučių baudos.

### Automobilių įskaitoje

**Pastabos:**
*  – Lenktynininkas A. Vatanen gavo 12 minučių baudos už greičio viršijimą.

### Sunkvežimių įskaitoje

## Galutinės įskaitos

### Motociklų

### Automobilių

### Sunkvežimių

## Išnašos
Žemaitija (pėstininkų brigada)

**Lietuvos didžiojo etmono Jono Karolio Chodkevičiaus pėstininkų brigada „Žemaitija“** – Lietuvos ginkluotųjų pajėgų karinis vienetas. Šiuo metu Lietuvos didžiojo etmono Jono Karolio Chodkevičiaus pėstininkų brigadą „Žemaitija“ sudaro štabas, keturi batalionai ir penkios atskirosios kuopos.

## Istorija
1999 m. pradėjo veikti Motorizuotoji pėstininkų brigada „Žemaitija“. 2002 m. brigada buvo reorganizuota į Vakarų karinę apygardą, o 2004 m. išformuota.

2016 m. sausio 1 d. atkurta Motorizuotoji pėstininkų brigada „Žemaitija“. Ji atkurta Seimo sprendimu, pasiūlius Valstybės gynybos tarybai. Naujosios brigados štabas veikia Klaipėdoje. Į brigados sudėtį įeina didžiojo kunigaikščio Kęstučio motorizuotasis pėstininkų batalionas Tauragėje perkeltas iš „Geležinis Vilko“ brigados bei priskirtas Lietuvos didžiojo kunigaikščio Butigeidžio dragūnų batalionas.

2017 m. liepos 1 d. įkurtas Brigados generolo Motiejaus Pečiulionio  artilerijos batalionas. 2018 m. birželio 10 d. įsteigtas kunigaikščio Margirio pėstininkų batalionas. 

2021 m. rugsėjo 24 d. Lietuvos Respublikos Krašto apsaugos ministro įsakymu suteiktas Lietuvos didžiojo etmono Jono Karolio Chodkevičiaus vardas.

2026 m. brigados logistikos kuopos pagrindu buvo įkurtas logistikos batalionas.

Brigados vadai:
* plk. ltn. Česlovas Šlėgaitis (1999 m. lapkričio 29 d. – 2004 m. gegužės 13 d.)
* plk. Artūras Radvilas (2016 m. sausio 1 d. - 2019 m. rugsėjo 29 d.)
* plk. Nerijus Stankevičius (2019 m. rugsėjo 29 d. - 2022 m. kovo 22 d.)
* plk. Aurelijus Alasauskas nuo 2022 m. kovo 22 d. - 2024 m. rugsėjo 29 d.
* plk. Viktoras Bagdonas nuo 2024 m. rugsėjo 30 d. iki dabar

## Sudėtis
* Lietuvos didžiojo kunigaikščio Kęstučio pėstininkų batalionas (Sakalinė, Tauragės rajonas);
* Lietuvos didžiojo kunigaikščio Butigeidžio dragūnų batalionas (Klaipėda).
* Brigados generolo Motiejaus Pečiulionio artilerijos batalionas (Pajūris, Šilalės rajonas)
* Kunigaikščio Margirio pėstininkų batalionas (Šiauliai)
* Logistikos batalionas (Kairių poligonas, Klaipėdos rajonas)

## Funkcijos
Pagrindinės Brigados „Žemaitija“ funkcijos:
* Taikos metu – užtikrinti taiką ir gerovę valstybėje, valstybės saugumą, atsakant į terorizmo ar masinio naikinimo ginklo platinimo grėsmes, regioninį ir globalinį stabilumą, rengti karius tarptautinėms taikos palaikymo operacijoms, teikti pagalbą valstybės ir vietinės valdžios institucijoms įstatymais numatytais atvejais.
* Karo metu – kartu su šalimis sąjungininkėmis užtikrinti patikimą atgrasinimą, o atgrasymui žlugus, kartu su NATO pajėgom ginti Lietuvos suverenitetą, teritoriją, teritorijos vandenis bei oro erdvę ir atremti bet kokią ginkluotą agresiją.

## Šaltiniai
1983 m. Dakaro ralis

**1983 m. Dakaro ralis** (dar žinomas kaip **1983 m. Paryžiaus-Dakaro ralis**) – 5-asis Dakaro ralis. Maršrutas pirmą kartą kirto Tenerės dykumą. Per šioje dykumoje kilusią smėlio audrą pasiklydo 40 dalyvių. Visi buvo išgelbėti per keturias dienas.

## Išnašos
1984 m. Dakaro ralis

**1984 m. Dakaro ralis** (dar žinomas kaip **1984 m. Paryžiaus–Dakaro ralis**) – 6-asis Dakaro ralis, kurio maršrutas tęsėsi per Dramblio Kaulo Kranto, Gvinėjos, Siera Leonės bei Mauritanijos teritorijas. Startavo 427 dalyviai. Lenktynininkai René Metge ir Dominique Lemoyne laimėjo šį ralį automobilių kategorijoje su Porsche 953 automobiliu. Motociklų kategorijoje laimėjo lenktynininkas Gaston Rahier.

## Išnašos
Kamužėlis

**Kamužėlis** –  ežeras Molėtų rajone, Labanoro regioniniame parke, apie 1,5 km į pietvakarius nuo Mindūnų, pakeliui link apžvalgos bokšto. Vandens telkinio kodas LR ežerų klasifikatoriuje 12130188, plotas 4,8 ha. Priklauso Žeimenos baseinui. Telkšo tarp Baltųjų Lakajų (šiaurės vakaruose jungiasi 14 m pločio pelkėta protaka) ir Siesarties ežerų (pietryčiuose išteka Kamužės upelis). Krantai apaugę mišku - iš šiaurės prieina Mindūnų miškas, iš pietų - Rudesos miškas.

Ežeras ovalo formos, ištįsęs šiaurės vakarų-pietryčių kryptimi 0,45 km, didžiausias plotis iki 180 m. Altitudė 145,7 m. Šiauriniame krante įrengta poilsiavietė.

Artimiausios gyvenvietės: Mindūnai, Kamužė.

## Šaltiniai

## Nuorodos

* Sąrašas:Molėtų rajono ežerai
Sergejus Lazarevas

**Sergejus Viačeslavovičius Lazarevas** (, g. 1983 m. balandžio 1 d. Maskvoje) yra Rusijos dainininkas ir aktorius. Buvęs dueto „Smash!!“ narys.

## Biografija

Sergejus Lazarevas gimė 1983 m. balandžio 1 dieną Maskvoje, Viačeslavo ir Valentinos Lazarevų šeimoje. Turi brolį, vardu Pavelas.

Nuo pat vaikystės Sergejus domėjosi muzika, o nuo šešerių metų lankė sportinę gimnastika. 1996 metais jis buvo vaikų talentų konkurso *Bravo Bravissimo* Italijoje nugalėtojas. Vėliau tapo vaikų grupės „Neposedi“ nariu. 2000 m. su dainininku Vladu Topalovu subūrė duetą „Smash!!“, tačiau 2004 metais vaikinų keliai išsiskyrė.

Netrukus atlikėjas sėkmingai pradėjo solinę karjerą, taip pat vedė įvairius televizijos projektus („Maidans“, „Operos fantomas“, „Šok!“), buvo projektų „Ukrainos balsas“, „Noriu pas Meladzę“, „Nustebink mane“ komisijos narys, vaidino kine. 2008 metais dalyvavo atrankoje į „Euroviziją“, tačiau jo kūrinys „Flyer“ užėmė ketvirtąją vietą.

2015 metais solinės muzikinės veiklos dešimtmečiui išleistas specialus albumas „The Best“, kuriame sudėti jo geriausi tiek rusiški, tiek angliški kūriniai.

## Diskografija

### Dueto Smash!! sudėtyje
* 2003: *Freeway*
* 2004: *2nite*

### Soliniai albumai
* 2005: *Don’t Be Fake*
* 2007: *TV Show*
* 2010: *Electric Touch*
* 2012: *Lazarev. (Лазарев.)*

### Rinkiniai
* 2015: *The Best* (Russian + English Edition)

## Nuorodos
* Oficiali svetainė – sergeylazarev.ru

|-
Aštriasnapiai parulidai

**Aštriasnapiai parulidai** (*Conirostrum*) – tanagrinių (*Thraupidae*) šeimos paukščių gentis.

Šiai genčiai priklauso šios rūšys:
* Baltaausis aštriasnapis parulidas (*Conirostrum leucogenys*)
* Baltabruvis aštriasnapis parulidas (*Conirostrum ferrugineiventre*)
* Baltakaktis aštriasnapis parulidas (*Conirostrum albifrons*)
* Čilinis aštriasnapis parulidas (*Conirostrum tamarugense*)
* Dvispalvis aštriasnapis parulidas (*Conirostrum bicolor*)
* Mėlynnugaris aštriasnapis parulidas (*Conirostrum sitticolor*)
* Perlinis aštriasnapis parulidas (*Conirostrum margaritae*)
* Pilkasis aštriasnapis parulidas (*Conirostrum cinereum*)
* Rausvabruvis aštriasnapis parulidas (*Conirostrum rufum*)
* Rudapilvis aštriasnapis parulidas (*Conirostrum speciosum*)
Baltakaktis aštriasnapis parulidas

**Baltakaktis aštriasnapis parulidas** (*Conirostrum albifrons*) – tanagrinių (*Thraupidae*) šeimos paukščių rūšis, priklausanti aštriasnapių parulidų (*Conirostrum*) genčiai. 

Jie aptinkami Bolivijoje, Kolumbijoje, Ekvadore ir Venesueloje.

## Išnašos
Janapolės Visų Šventųjų koplyčia

**Janapolės Visų Šventųjų koplyčia** – koplyčia, esanti Janapolėje, Varnių seniūnijoje, Telšių rajone, apie 1 km į rytus nuo . Koplyčia stūkso senųjų katalikų kapinių  apsuptyje, priešais arkinius mūro vartus. Nuo jų veda betoninis takas su laiptais. Kapinės siekia Janapolės bažnyčios šventorių.

## Istorija

Medinė Janapolės koplyčia pastatyta 1888 m. (kitais duomenimis, 1887 m.). Kapinių koplyčioje būta altoriaus, o bokštelyje varpo, kurį Pirmojo Pasaulinio karo metais pasisavino vokiečių kariuomenė. Kapinių tvora, gausėjant palaidojimų, ne kartą perstatyta. Žinoma, kad buvo išmūryta 1922 m. Po metų kapinės išplėstos ir pašventintos 1923 m. gegužės 27 d. parapiją vizitavusio Žemaičių vyskupo Pranciškaus Karevičiaus.

Sovietmečiu koplyčia buvo menkai prižiūrima, tarnavo sandėliu laidojimo reikmenims, vėliau kiek tvarkyta. Išliko originalaus altoriaus fragmentas, nedidelis varpas, stogo smailės kryžius (forma primenantis kryžius ant kaimyninės bažnyčios). Atgimimo metais remontuojant bažnyčią, laikytos pamaldos, pastatant nešiojamą altorėlį. 

2010 m. oficialiai įregistruota Janapolės šv. Arkangelo Mykolo parapijoje, 2011 m. suteiktas Visų šventųjų titulas.  

## Šaltiniai
1985 m. Dakaro ralis

**1985 m. Dakaro ralis** (dar žinomas kaip **1985 m. Paryžiaus-Dakaro ralis**) – 7-asis Dakaro ralis. Lenktynės prasidėjo Versalio mieste. Ralio automobilių kategorijoje nugalėjo lenktynininkai Patrick Zaniroli ir Jean Da Silva su Mitsubishi komanda. Motociklų kategorijoje antrus metus iš eilės nugalėjo Gaston Rahier.

## Išnašos
1986 m. Dakaro ralis

**1986 m. Dakaro ralis** (dar žinomas kaip **1986 m. Paryžiaus-Dakaro ralis**) – 8-asis Dakaro ralis. Jį antrą kartą iš eilės automobilių kategorijoje laimėjo lenktynininkai René Metge ir Dominique Lemoyne su Porsche 959. Motociklų kategorijoje nugalėjo Cyril Neveu su Honda NXR750V, o sunkvežimių kategorijoje – Giacomo Vismara ir Giulio Minelli su Mercedes-Benz sunkvežimiu.

Šios varžybos buvo skirtos ralio organizatoriaus Thierry Sabine ir kitų keturių žuvusiųjų sraigtasparnio avarijoje, įskaitant Prancūzijos dainininką Daniel Balavoine, atminimui.

## Išnašos
1987 m. Dakaro ralis

**1987 m. Dakaro ralis** (dar žinomas kaip **1987 m. Paryžiaus-Dakaro ralis**) – 9-asis Dakaro ralis. Automobilių kategorijoje nugalėjo lenktynininkas Ari Vatanen, 1981 m. tapęs pasaulio ralio čempionu. Motociklų kategorijoje nugalėjo Cyril Neveu, po to, kai lenktynininkas Hubert Auriol susilaužė abi kulkšnis.

## Išnašos
1988 m. Dakaro ralis

**1988 m. Dakaro ralis** (dar žinomas kaip **Paryžiaus-Dakaro ralis**) – 10-asis Dakaro ralis. Šiame ralyje startavo 311 automobilių, 183 motociklai ir 109 sunkvežimiai. Automobilių kategorijoje nugalėjo lenktynininkas Juha Kankunenas, motociklų – Edi Orioli, o sunkvežimių – Karel Loprais (su Tatra 815). Šiame ralyje mirė šeši žmonės, iš jų trys dalyviai, motina ir vaikas žuvę Mauritanijoje.

## Išnašos
Africa Eco Race

**Africa Eco Race** (Afrikos eko lenktynės) – tarptautinis dykumų ralis, nuo 2009 m. vykstantis Europos ir Afrikos teritorijose. Šios lenktynės buvo pradėtos rengti kaip atsakas į atšauktą 2008 m. Dakaro ralį. Pastarosios lenktynės persikėlė į Pietų Ameriką, o Africa Eco Race ralis skirtas lenktynių Afrikoje mėgėjams.

Šių lenktynių trasos ir poilsio zonos lenktynininkams yra toliau nuo miestų ir pagrindinių transporto mazgų, didelis dėmesys skiriamas ekologinei lenktynių pusei. Įprastai lenktynėse reikia įveikti apie 6 500 km ilgio ruožus Maroke, Mauritanijoje ir Senegale.

2016 m. lenktynėse sportininkai įveikė 5 978 km iš kurių 3 750 km buvo greičio ruožai.

## Lenktynių kategorijos
Pagrindinės lenktynių kategorijos yra motociklai, automobiliai ir sunkvežimiai. Motociklų kategorija dalinama į 450 cm³, iki 450 cm³, atvirąją (virš 450 cm³) ir keturračius; automobilių kategoriją sudaro T1 (modifikuoti visureigiai), T2 (standartiniai visureigiai) ir atvira kategorija; sunkvežimių – T4 kategorija. Eksperimentinę grupę sudaro specialiai šioms lenktynėms sukurtos transporto priemonės varomos atsinaujinančia energija.

## Ralių nugalėtojai




## Nuorodos
* Oficiali ralio svetainė

## Šaltiniai
1989 m. Dakaro ralis

**1989 m. Dakaro ralis** (dar žinomas kaip **1989 m. Paryžiaus-Dakaro ralis**) – 11-asis Dakaro ralis. Maršrutas pirmą kartą kirto Libijos teritoriją. 209 iš 473 dalyvių užbaigė Dakaro ralį. Automobilių kategorijoje nugalėjo lenktynininkas, 1981 m. pasaulio ralio čempionato nugalėtojas Ari Vatanen. Motociklų kategorijoje nugalėjo Gilles Lalay.

## Išnašos
1990 m. Dakaro ralis

**1990 m. Dakaro ralis** (dar žinomas kaip **1990 m. Paryžiaus-Dakaro ralis**) – 12-asis Dakaro ralis. 465 dalyviai startavo prie Paryžiaus verslo centro „La Défense“. Automobilių kategorijoje trečią kartą per ketverius metus nugalėjo 1981 m. pasaulio ralio čempionas Ari Vatanen. Motociklų kategorijoje nugalėjo lenktynininkas Edi Orioli.

## Išnašos
1991 m. Dakaro ralis

**1991 m. Dakaro ralis** (dar žinomas kaip **1991 m. Paryžiaus-Dakaro ralis**) – 13-asis Dakaro ralis. Automobilių kategorijoje trečią kartą iš eilės ir ketvirtą kartą per penkerius metus nugalėjo 1981 m. pasaulio ralio čempionas Ari Vatanen. Motociklų kategorijoje nugalėjo Stephane Peterhansel.

## Išnašos
1992 m. Dakaro ralis

**1992 m. Dakaro ralis** (dar žinomas kaip **1992 m. Paryžiaus-Dakaro ralis**) – 14-asis Dakaro ralis, kuris vyko 1991 m. gruodžio 23 – 1992 m. sausio 16. Ralis buvo 12427 km ilgio. Šis ralis prasidėjo Prancūzijos sostinėje Paryžiuje ir baigėsi Pietų Afrikos Respublikos sostinėje Keiptaune. Maršrutas kirto per Libijos, Nigerio, Čado, Centrinės Afrikos Respublikos, Kamerūno, Gabono, Kongo Respublikos, Angolos bei Namibijos teritorijas. Automobilių kategorijoje nugalėjo lenktynininkas Hubert Auriol, kuris buvo du kartus iškovojęs čempiono titulą motociklų kategorijoje. Stefanas Peterhanselis motociklų kategorijoje iškovojo čempiono titulą antrus metus iš eilės.

## Išnašos
1993 m. Dakaro ralis

**1993 m. Dakaro ralis** (dar žinomas kaip **1993 m. Paryžiaus-Dakaro ralis**) – 15-asis Dakaro ralis. Šiame ralyje startavo 154 dalyviai. Automobilių kategorijoje ralį laimėjo lenktynininkai Bruno Saby ir Dominique Seriyes. Motociklų kategorijoje trečią kartą iš eilės nugalėjo Stephane Peterhansel.

## Išnašos
1994 m. Dakaro ralis

**1994 m. Dakaro ralis** (dar žinomas kaip **1994 m. Paryžiaus-Dakaro ralis**) – 16-asis Dakaro ralis. Automobilių kategorijoje nugalėjo Pierre Lartigue. Motociklų kategorijoje savo trečiąjį čempiono titulą iškovojo Edi Orioli, o sunkvežimių kategorijoje nugalėjo lenktynininkas Karel Loprais su Tatra 815 sunkvežimiu.

## Išnašos
Netflix

**„Netflix“** – JAV filmų produkcijos ir srautinių transliacijų kompanija, teikianti pasaulines vaizdo formato transliavimo internetu, anksčiau teikusi DVD ir Blu-ray diskų nuomos internete paslaugas.

Kompanija įkurta 1997 m. Kalifornijoje, JAV. 1999 m. „Netflix“ pradėjo prenumerata paremtas paslaugas. 2007 m. vasario 25 d. „Netflix“ tinkle buvo užsakytas milijardinis DVD.

2016 m. sausio 6 d. kompanija Consumer Electronics Show parodoje pranešė, kad nuo šios dienos plečiasi pasauliniu lygiu ir pradeda teikti savo paslaugas visame pasaulyje, tame tarpe ir Lietuvoje, iškyrus keletą autokratinių šalių. 2024 m. kompanija turėjo daugiau nei 250 mln. prenumeratorių.

## Nuorodos
* Oficiali svetainė

## Šaltiniai
Vilkytis (Švėtelė)

**Vilkytis** – nedidelė upė, tekanti Joniškio rajono ribose, Švėtelės upės kairysis intakas.
Upelis priklauso Lielupės mažųjų intakų baseinui, hidrologinis nr. – 40010373.

Upelio ištakos – Žagarės miško šiaurės vakarinėje dalyje. Ištekėdamas iš miško, šakojasi į du bendravardžius upelius, srūvančius į skirtingas upes: Vilkytį – Švėtelės intaką ir Vilkytį – Vilkijos intaką (hidrol. nr. 40010358).

Beveik visame ilgyje Vilkyčio vaga sureguliuota. Ištekėjęs iš miško ties Šarūnais, kirtęs kelią , toliau srūva šiaurės rytų kryptimi, supamas atvirų dirbamų laukų. Vidurupyje prateka palei ištįsusius gatvinius Veršių (iš vakarų) ir Stungių kaimus (iš rytų pusės). Toliau kerta kelią . Jo žiotys – Švėtelės upėje, į šiaurės vakarus nuo Petraičių, apie 1,2 km žemiau Daukšių tvenkinio. Yra keli smulkūs bevardžiai intakai.

Gyvenvietės prie Vilkyčio: Šarūnai, Veršiai, Stungiai, Petraičiai.

Upėvardis kilęs nuo gyvūno pavadinimo *vilkas*.

## Šaltiniai

## Nuorodos

* Vilkytis ''Gamtos kataloge''
1995 m. Dakaro ralis

**1995 m. Dakaro ralis** – 17–asis Dakaro ralis, įvykęs 1995 m. Jis pirmą kartą prasidėjo ne Paryžiuje – maršruto pradžia buvo Granadoje (pietų Ispanijoje), baigėsi Dakare. Lengvųjų automobilių klasėje nugalėjo Pierre Lartigue (antrą kartą iš eilės),  motociklų – Stephane Peterhansel (ketvirtą kartą), sunkvežimių – Karel Loprais (su Tatra 815).

Lenktynės vyko sausio 1–15 d. Ispanijos, Maroko, Mauritanijos, Gvinėjos ir Senegalo teritorijose. Trasos ilgis 10 109 km, specialiųjų etapų ilgis 5 728 km. 

## Rezultatai

Ralyje varžėsi 205 dalyviai. Startavo 95 motociklai, 86 automobiliai, 24 sunkvežimiai. Finišavo 27 motociklai, 58 automobiliai, 18 sunkvežimių.
              
### Motociklų klasėje

### Lengvųjų automobilių klasėje

### Sunkvežimių klasėje

## Nuorodos

* 1995 m. Granados–Dakaro ralis
Sebastian Rozwadowski

**Sebastian Rozwadowski** (g. 1978 m. vasario 5 d.) – automobilių sporto šturmanas iš Lenkijos. S. Rozwadowski lenktyniauja šalies ralio čempionatuose bei Dakaro ralio lenktynėse.

Lenkijos ralio čempionatuose S. Rozwadowski pradėjo dalyvauti 2002 m. Jau po dvejų metų pelnė pirmąją pergalę kartu su pilotu Zbigniew Staniszewski. Nuo 2014 m. lenktyniauja kartu su lenktynininku Wojciech Chuchała.

2015 m. viduryje lenkas prisijungė prie „General Financing − Autopaslauga“ komandos ir tapo lietuvio Benedikto Vanago šturmanu 2016 m. Dakaro ralyje.

Besiruošiant Dakarui lenkas kartu su B. Vanagu startavo penktajame Pasaulio ralio maratono taurės etape – Italian Baja ralyje. Po trijų dienų lenktynių ekipažas užėmė 6 vietą galutinėje 1 grupės įskaitoje. Nuo nugalėtojo Nasser Al-Attiyah ekipos jie atsiliko 15 min. 19 s. 

Besiruošiant 2020 m. Dakaro raliui lenkas susirgo virusine liga bei buvo priverstas praleisti šias lenktynes. Vėliau S. Rozwadowski nebeprisijungė prie B. Vanago komandos bei visą dėmesį skyrė Lenkijos ralio čempionatui.

## Šaltiniai

## Nuorodos
* Oficialus Facebook profilis
Baltakaktis medupaukštis

**Baltakaktis medupaukštis** (*Purnella albifrons*) – medsiurbinių (*Meliphagidae*) šeimos paukščių rūšis, priklausanti **baltakakčių medupaukščių** (*Purnella*) genčiai. 

Anksčiau buvo priskiriamas dryžoutųjų medupaukščių genčiai.

## Išnašos
Raudonuodeginiai parulidai

**Aštriasnapiai parulidai** (*Myioborus*) – parulidinių (*Parulidae*) šeimos paukščių gentis.

Šiai genčiai priklauso šios rūšys:
* Akiniuotasis raudonuodeginis parulidas (*Myioborus melanocephalus*)
* Apykaklėtasis raudonuodeginis parulidas (*Myioborus torquatus*)
* Auksakaktis raudonuodeginis parulidas (*Myioborus ornatus*)
* Baltakaktis raudonuodeginis parulidas (*Myioborus albifrons*)
* Baltaskruostis raudonuodeginis parulidas (*Myioborus albifacies*)
* Geltonvainikis raudonuodeginis parulidas (*Myioborus flavivertex*)
* Geltonveidis raudonuodeginis parulidas (*Myioborus pariae*)
* Krokinis raudonuodeginis parulidas (*Myioborus cardonai*)
* Pilkagurklis raudonuodeginis parulidas (*Myioborus miniatus*)
* Raudonkrūtis raudonuodeginis parulidas (*Myioborus pictus*)
* Rudagalvis raudonuodeginis parulidas (*Myioborus brunniceps*)
Baltakaktis raudonuodeginis parulidas

**Baltakaktis raudonuodeginis parulidas** (*Myioborus albifrons*) – parulidinių (*Parulidae*) šeimos paukščių rūšis, priklausanti raudonuodegių parulidų (*Myioborus*) genčiai. 

## Išnašos
Centrinės Europos ralis

**Centrinės Europos ralis** – ralio lenktynės rengtos Rumunijoje ir Vengrijoje. Lenktynes organizavo prancūzų Amaury Sport organizacija 2008 m. vietoj atšaukto Dakaro ralio.

## Ralio lenktynių etapai
Lenktynės prasidėjo Budapešte balandžio 19 d. ir baigėsi prie Balatono ežero balandžio 26 d.

## Nuorodos
* Oficiali ralio svetainė 

## Šaltiniai
1996 m. Dakaro ralis

**1996 m. Dakaro ralis** (dar žinomas kaip **1996 m. Paryžiaus-Dakaro ralis**) – 18-asis Dakaro ralis. Automobilių kategorijoje trečią kartą iš eilės nugalėjo lenktynininkas Pierre Lartigue, o motociklų kategorijoje trečią kartą iš eilės ir ketvirtą kartą per penkerius metus nugalėjo Edi Orioli.

## Išnašos
1997 m. Dakaro ralis

**1997 m. Dakaro ralis** (dar žinomas kaip **1997 m. Paryžiaus-Dakaro ralis**) – 19-asis Dakaro ralis. Maršrutas prasidėjo ir baigėsi Dakare. Jutta Kleinschmidt tapo pirmąja moterimi, nugalėjusia Dakaro ralio etapą. Automobilių kategorijoje nugalėjo Japonijos lenktynininkas Kenjiro Shinozuka, o motociklų kategorijoje nugalėjo Stephane Peterhansel.

## Maršrutas

## Galutinės įskaitos

### Motociklų

### Automobilių

### Sunkvežimių

## Išnašos
Urviniai tironai

**Urviniai tironai** (*Muscisaxicola*) – tironinių (*Tyrannidae*) šeimos paukščių gentis.

Šiai genčiai priklauso šios rūšys:
* Baltabruvis urvinis tironas (*Muscisaxicola albilora*)
* Baltakaktis urvinis tironas (*Muscisaxicola albifrons*)
* Dėmėtasnapis urvinis tironas (*Muscisaxicola maculirostris*)
* Juodakaktis urvinis tironas (*Muscisaxicola frontalis*)
* Kalninis urvinis tironas (*Muscisaxicola alpinus*)
* Kaukėtasis urvinis tironas (*Muscisaxicola maclovianus*)
* Liaunasnapis urvinis tironas (*Muscisaxicola juninensis*)
* Mažasis urvinis tironas (*Muscisaxicola fluviatilis*)
* Pilkasis urvinis tironas (*Muscisaxicola cinereus*)
* Rausvakepuris urvinis tironas (*Muscisaxicola rufivertex*)
* Rusvakepuris urvinis tironas (*Muscisaxicola flavinucha*)
* Rusvapilvis urvinis tironas (*Muscisaxicola capistratus*)
* Tačanovskio urvinis tironas (*Muscisaxicola griseus*)
Baltakaktis urvinis tironas

**Baltakaktis urvinis tironas** (*Muscisaxicola albifrons*) – tironinių (*Tyrannidae*) šeimos paukščių rūšis, priklausanti urvinių tironų (*Muscisaxicola*) genčiai. Jie aptinkami Bolivijoje, Čilėje ir Peru.

## Išnašos
Bronziniai karveliai

**Bronziniai karveliai** (*Henicophaps*) – karvelinių (*Columbidae*) šeimos paukščių gentis.

Šiai genčiai priklauso dvi rūšys:
* Baltakepuris bronzinis karvelis (*Henicophaps albifrons*)
* Naujosios Britanijos bronzinis karvelis (*Henicophaps foersteri*)
Baltakepuris bronzinis karvelis

**Baltakepuris bronzinis karvelis** (*Henicophaps albifrons*) – karvelinių (*Columbidae*) šeimos paukščių rūšis, priklausanti bronzinių karvelių (*Henicophaps*) genčiai. Aptinkami Indonezijoje ir Papua Naujojoje Gvinėjoje.

## Išnašos
Arakuros

**Arakuros** (*Pithys*) – tikrųjų skruzdlesių (*Thamnophilidae*) šeimos paukščių gentis.

Šiai genčiai priklauso dvi rūšys:
* Baltaplunksnė arakura (*Pithys albifrons*)
* Baltaveidė arakura (*Pithys castaneus*)
Baltaplunksnė arakura

**Baltaplunksnė arakura** (*Pithys albifrons*) – tikrųjų skruzdlesių (*Thamnophilidae*) šeimos paukščių rūšis, priklausanti arakurų (*Pithys*) genčiai. Šios rūšies paukščiai yra mažesni nei dauguma tikrųjų skruzdlesių šeimos paukščių. Vidutiniškai sveria 26 gramus.

## Išnašos
Metrikai

**Metrikai** – Katalikų bažnyčios parapijoje pildyta knyga su įrašais apie gimimo, krikšto, santuokos ar mirties liudijimus. Europoje, siekiant neleisti sudaryti neteisėtas giminystės santuokas, viduramžiais pradėta epizodiškai vesti asmenų krikšto sąrašus. Įrašų metrikų knygose tvarką 1563 m. nustatė Visuotinis Tridento susirinkimas. Jau XVI a. kai kuriose valstybėse pradėti rašyti ir mirties liudijimai. Įrašuose buvo nurodoma: asmens gimimo, krikšto, santuokos ar mirties data, vardas, pavardė, gimimo vieta, santuokos liudijimuose – susituokiančių asmenų civilinis statusas, jų amžius ir parašai, taip pat ir liudytojų parašai, mirties liudijimuose – mirusiojo amžius ir palaidojimo data bei vieta.

## Lietuvoje
Lietuvoje metrikus tvarkė ir saugojo Bažnyčia. Netikintiesiems ar kitų tikybų asmenims civilinės būklės aktus išduodavo vietos savivaldos įstaigos. Metrikų terminas bendrinėje ir teisinėje kalboje naudotas iki 1940 m. Vėliau buvo vykdoma valstybinė civilinės būklės aktų registracija.

## Šaltiniai
Medšarkinės kielės

**Medšarkinės kielės** (*Epthianura*) – medsiurbinių (*Meliphagidae*) šeimos paukščių gentis.

Šiai genčiai priklauso šios rūšys:
* Auksinė medšarkinė kielė (*Epthianura aurifrons*)
* Baltaveidė medšarkinė kielė (*Epthianura albifrons*)
* Geltonoji medšarkinė kielė (*Epthianura crocea*)
* Raudonoji medšarkinė kielė (*Epthianura tricolor*)
Baltaveidė medšarkinė kielė

* *Acanthiza albifrons* Jardine & Selby
* *Fluvicola leucocephala * Lesson
* *Cinura torquata* Brehm

**Baltaveidė medšarkinė kielė** (*Epthianura albifrons*) – medsiurbinių (*Meliphagidae*) šeimos paukščių rūšis, priklausanti medšarkinių kielių (*Epthianura*) genčiai. Šios rūšies paukščiai aptinkami pietinėje Australijoje.

## Išnašos
Ilgauodegė nendrinė starta

**Ilgauodegė nendrinė starta** (*Donacospiza albifrons*) – tanagrinių (*Thraupidae*) šeimos paukščių rūšis, priklausanti **ilgauodegių nendrinių startų** (*Donacospiza*) genčiai. Šios rūšies paukščiai aptinkami Argentinoje, Bolivijoje, Brazilijoje ir Urugvajuje.

## Išnašos
Paprastosios vairauodegės peiliažuvės

**Paprastosios vairauodegės peiliažuvės** (*Apteronotus*) – elektražuvių (*Gymnotiformes*) būrio žuvų gentis gentis.

Šiai genčiai priklauso šios rūšys:
* Juodoji vairauodegė peiliažuvė (*Apteronotus albifrons*)
**[[Apteronotus acidops]]*
**[[Apteronotus anu]]
**Apteronotus apurensis
**[[Apteronotus baniwa]]
**Apteronotus bonapartii
**[[Apteronotus brasiliensis]]
**Apteronotus camposdapazi
**[[Apteronotus caudimaculosus]]
**Apteronotus cuchillejo
**[[Apteronotus cuchillo]]
**Apteronotus ellisi
**[[Apteronotus eschmeyeri]]
**Apteronotus ferrarisi 
**[[Apteronotus galvisi]]
**Apteronotus jurubidae
**[[Apteronotus leptorhynchus]]
**Apteronotus lindalvae
**[[Apteronotus macrolepis]]
**Apteronotus macrostomus
**[[Apteronotus magdalenensis]]
**Apteronotus magoi
**[[Apteronotus mariae]]
**Apteronotus milesi
**[[Apteronotus pemon]]
**Apteronotus rostratus
*''Apteronotus spurrellii
Pagaminta Rumunijoje

**Pagaminta Rumunijoje** () – 2010 m. sukurta komedija, nufilmuota dokumentiniu stiliumi. Joje pasakojama apie britų ir amerikiečių nuotykius ir nesusipratimus, filmuojant istorinį filmą Rumunijoje.

## Pagrindiniai aktoriai
: *Aktorius – vaidmuo*
* Jennifer Tilly – vaidina save
* Jason Flemyng – vaidina save
* Elizabeth Hurley – vaidina save
* Danny Huston – vaidina save
* Joey Slotnick – Rolandas Krapneris
* Josh Fadem – Zakas Dulis
* Bobbi Sue Luther – Bambi Kleist
Mažųjų Mostaičių kapinynas

**Mažųjų Mostaičių kapinynas**, kitaip – **Mažųjų Mostaičių senkapis II** (registrinis kultūros paveldo objektas: unikalus kodas - 6646; senas kultūros paminklų sąrašo Nr. AV924) – kapinynas pietvakarinėje Plungės rajono savivaldybės teritorijos dalyje, Mažuosiuose Mostaičiuose (Kulių seniūnija), 0,17 km į pietus nuo Rietavo kelio (), Alanto kairiajame krante.

## Kapinynas
Įrengtas į pietus nuo Alanto upės slėnio esančioje pakilioje vietoje, apie 60 m į rytus nuo kelio, vedančio į kaimo pietinę dalį, į vakarus nuo vienkieminės sodybos. Saugoma teritorija netaisyklingo stačiakampio plano, 60 m ilgio šiaurės vakarų – pietryčių kryptimi ir 55 m pločio, dirvonuoja.

Pietiniame pakraštyje stūkso plokščias betoninis stovas, prie kurio pritvirtintas skydo pavidalo seno pavyzdžio archeologinio paminklo anotacinis ženklas su užrašu: „M. MOSTAIČIŲ / SENKAPIS II // LIETUVOS TSR / ARCHEOLOGIJOS PAMINKLAS SAUGOMAS VALSTYBĖS“. 

Teritorijos plotas – 0,32 ha.

Kitapus Alanto upelio, 130 m į šiaurės rytus yra Mažųjų Mostaičių II senosios kapinės.
 
## Istorija
Kapinynas aptiktas 1900 m. kasant Kulių Šv. vyskupo Stanislovo bažnyčios klebonijos žemėje (klebonijos žemės administracijos sodyba buvusi kitapus Alanto upelio, Rietavo kel. 15) smėlį naujos, mūrinės bažnyčios statybai. Aptikus archeologinių radinių ir žmonių griaučių, ardomieji laidojimo vietos darbai buvo nutraukti.  

1972 m. kapinynas paskelbtas vietinės reikšmės archeologijos paminklu (AV-924), 1992 m. registruotas Lietuvos Respublikos kultūros vertybių registre (unikalus objekto kodas 6646).
 
### Tyrimai
2006 m. vietovę žvalgė Bronius Dakanis.

## Šaltiniai

## Nuorodos
* 
* Archeologiniai tyrinėjimai Lietuvoje 2006 metais
Juodoji vairauodegė peiliažuvė

**Juodoji vairauodegė peiliažuvė** (*Apteronotus albifrons*) – vairauodegių peiliažuvių (*Apteronotidae*) šeimos žuvų rūšis, priklausanti paprastųjų vairauodegių peiliažuvių (*Apteronotus*) genčiai.
Kalvinis lubinas

* *Lupinus albifrons* var. *albifrons*
* *Lupinus albifrons* var. *collinus*
* *Lupinus albifrons* var. *douglasii*
* *Lupinus albifrons* var. *eminens*
* *Lupinus albifrons* var. *flumineus*

**Kalvinis lubinas** (*Lupinus albifrons*) – pupinių (*Fabaceae*) šeimos augalas. Auga Kalifornijoje ir Oregone. Aptinkamas pakrantėse, sausose ir atvirose pievose, prerijose ir miško proskynose.
Puntininkai

**Puntininkai** – rytų aukštaičių tarminė grupė. Gyvena Anykščių, Biržų, Rokiškio, Ukmergės, Utenos rajonuose.

Būdinga savybė – vietoje dvibalsių *am, an, em, en* taria balsius *um, un, im, in*, o vietoje *ą, ę* – *ū, y*: pvz., *lunks* („lankas“), *sumts* („samtis“), *pympe* („pempė“), *pynkts* („penktas“), *žūsis* („žąsis“), *gryšt* („gręžti“).

## Šaltiniai
Robby Gordon

**Robert W. „Robby“ Gordon** (g. 1969 m. sausio 2 d.) – automobilių sporto lenktynininkas iš JAV. Amerikietis per savo karjerą yra dalyvavęs NASCAR, Champ Car, Indy Racing League, Trans-Am, Dakaro ralio ir kitose lenktynėse.

## Karjera
Savo lenktynininko karjerą R. Gordon pradėjo 1986 m. bekelės SCORE čempionatuose. Iki 1990 m. amerikietis iš eilės laimėjo 5 šio tipo čempionatus, vėliau nugalėjo dar kartą 1996 ir 2009 m. Jis sėkmingai pasirodė ir kituose panašiuose čempionatuose – 1989, 1990 ir 2005 m. triumfavo Baja 500, o 1987, 1989 ir 2006 m. Baja 1000.

Nuo 1992 m. amerikietis lenktyniavo ir atvirų ratų lenktynėse IndyCar, tačiau iki pat pasitraukimo 2004 m. ypatingų pasirodymų nepasiekė. Jo vairavimo stilius dažnai buvo vadinamas per daug agresyviu, o savo pasitraukimą iš tokio tipo čempionatų R. Gordon grindė saugumo sumetimais.

2005 m. R. Gordon debiutavo Dakaro ralyje su Red Bull remiama Volkswagen komanda. Jis tapo pirmuoju amerikiečiu nugalėjusiu Dakaro ralio etape. Tais metais jis nugalėjo dvejuose etapuose. Vėliau jis prisijungė prie Hummer automobiliais lenktyniaujančios komandos ir iki šiol Dakare lenktyniauja šiais automobiliais. Geriausias pasiekimas šiose lenktynėse amerikiečiui buvo 2009 m., kai jis, nelaimėjęs nė vieno etapo, bendroje įskaitoje liko trečias. 2012 m. jis buvo diskvalifikuotas iš Dakaro ralio dėl nelegalių variklio patobulinimų.

2013 m. amerikietis sukūrė bekelės čempionatą „Speed Energy Formula Off-Road“. Šiame čempionate JAV, Kanados ir Australijos trasose lenktyniauja specialiai lenktynėms paruošti pikapo tipo visureigiai. 2013 ir 2014 m. šių lenktynių čempionu tapo R. Gordon.

Amerikietis sėkmingai dalyvauja ir X žaidynėse – 2014 m. jis laimėjo bronzos, o 2015 m. – sidabro medalį bekelės visureigių lenktynėse.

## Svarbiausi laimėjimai
* 7 SCORE čempiono titulai (1986–90, 1996, 2009)
* 3 kartus Baja 1000 nugalėtojas (1987, 1989, 2006)
* 4 kartus Baja 500 nugalėtojas (1989, 1990, 2005, 2013)
* 9 kartus Dakaro ralio etapų nugalėtojas
* 3 NASCAR Sprint Cup Series pergalės
* 1 NASCAR Sprint Cup Gatorade 125 pergalė (2003)
* 1 NASCAR Nationwide Series pergalė
* 2 CART pergalės
* 1 Centrinės Europos ralio etapo nugalėtojas

## Dakaro ralio rezultatai

## Nuorodos
* Oficiali R. Gordon svetainė

## Išnašos
Bekelės lenktynės

**Bekelės lenktynės** () – automobilių sporto rūšis, kurioje specialiai paruoštos transporto priemonės (automobiliai, bagiai, motociklai, sunkvežimiai) lenktyniauja bekelės trasose.

Tokio tipo lenktynės populiarios JAV, Europoje ir Naujojoje Zelandijoje, tačiau jos skiriasi rengimo pobūdžiu.

Amerikoje populiariausios bekelės lenktynės yra dykumų ir trumpų trasų lenktynės. Dykumų lenktynės pradėtos rengti XX a. pradžioje. Pirmosios tokio tipo lenktynės buvo surengtos Žemutinės Kalifornijos teritorijoje, vadintos Baja California. Šiuo metu populiarios yra Baja 500 ir Baja 1000 lenktynės. JAV tokio tipo lenktynes organizuoja *SCORE International* organizacija.

Europoje bekelės lenktynėms priskiriami autokroso ir ralikroso čempionatai. Autokroso lenktynės pasižymi tuo, kad vienu metu specialioje trasoje lenktyniauja vienas automobilis (su konkurentais jis lyginamas pagal įveiktą laiką). Taip pat trasa gali būti asfaltuota arba ne. Ralikroso čempionate dalyvauja specialiai paruošti automobiliai, kurie lenktyniauja įvairios dangos uždarose trasose visi vienu metu.

Naujojoje Zelandijoje bekelės lenktynės yra atskira klasė ir turi savo čempionatą. Jis rengiamas nuo 1992 m. Lenktynės vyksta dvi dienas, per kurias lenktynininkams tenka įveikti apie 1000 km.
Taurinė pudmė

**Taurinė pudmė** (*Tofieldia calyculata*) – lelijinių šeimos daugiamečių žolių rūšis.

Lapai linijiški, 2–5 mm pločio. Stiebas tiesus, 10–40 cm aukščio. Jo gale yra į kekę sukrautas žalsvas žiedynas. Auga tiek versmėtose, pelkėtose pievose, tiek sausose.

Lietuvoje taurinė pudmė labai reta, rasta tik Balsio kraštovaizdžio draustinyje. Įtraukta į Lietuvos raudonąją knygą.


Tofieldia calyculata inflorescence - Niitvälja bog.jpg|Žiedynas
Tofieldia calyculata PID877-3.jpg|Augavietė (Slovėnija)
Tofieldia calyculata Benjamin Zwittnig.jpg|Nepražydę ir jau žydintys žiedai


## Šaltiniai
Prūdas

**Prūdas** gali reikšti:

* kūdra arba nedidelis tvenkinys
* Prūdas – ežeras Ignalinos r.
* Prūdas – ežeras Elektrėnų sav.
* Prūdas – ežeras Elektrėnų sav.
* Prūdas – upelis Trakų r., Verknės intakas
* Prūdas – upelis Utenos r., Šventosios intakas
* Prūdas – ežeras Utenos r., Saldutiškio seniūnijoje;
* Prūdas – ežeras Utenos r., Utenos seniūnijoje.
Prūdas (ežeras)

**Prūdas** – ežeras rytų Lietuvoje, Ignalinos rajone, 5 km į šiaurę nuo Kaltanėnų, Aukštaitijos nacionaliniame parke. Netaisyklingo pavidalo, kranto juosta vinguriuota, yra 2 įlankos. Ilgis pietvakarių-šiaurės kryptimi 1,11 km, plotis iki 0,43 km. Altitudė 145,3 m. Giliausia ežero vieta (5,3 m) yra vakaruose. Krantai aukštoki, pažemėjimai tik ties upelių įtakomis, jie pelkėti. Iš vakarų ir pietų Prūdą juosia pušynai (Antaprūdės miškas).

Įteka upeliai iš Ūsių (Baltelė) ir Labakaršio ežerų. Į Žeimenį rytuose įteka Jaurupė (Baltelė).

Prie Prūdo įsikūrę Mikališkio, Maksiūnų, Simoniškio I kaimai. Pietvakarine pakrante eina kelias .

Ežerėvardis *Prū̃das* kildinamas nuo žodžio *prūdas* („tvenkinys, kūdra“).

## Šaltiniai
Punios kraštovaizdžio draustinis

**Punios kraštovaizdžio draustinis** – saugomas gamtos plotas Lietuvoje, Alytaus rajone ir Birštono savivaldybėje, Nemuno kilpų regioniniame parke. Plotas – 18,5 km². Įkurtas 1960 m.

Punios kraštovaizdžio draustinis driekiasi Nemuno dešiniąja pakrante, Punios miestelio apylinkėmis. Saugomas išraiškingas stačių miškingų Nemuno ir Punelės šlaitų kraštovaizdis su vienu žymiausių ir didžiausių Lietuvoje Punios piliakalniu bei Punios bažnyčios architektūros kompleksu.

## Šaltiniai
Pulimas (ežeras)

**Pulimas** – ežeras Lietuvoje, Vilniaus rajone, 7 km į pietvakarius nuo Giedraičių, Alionių pelkės pietrytiniame gale, 2 km nuo Alio ežero. Pavidalas beveik apvalus, iš pietvakarių į šiaurės rytus 0,63 km ilgio, 0,46 km pločio. Altitudė 130,7 m. Krantai žemi, pelkėti, tik šiaurinis krantas aukštesnis ir sausesnis. Iš šiaurės, rytų ir pietų Pulimą supa Petriškių miškas. Į ežerą susrūva 2 upeliai, šiaurės rytuose išteka Š-11 upelis link Širvintos upės. Vakariniu krantu eina riba su Širvintų rajonu.

Rytiniame ežero krante įsikūręs Pulimo viensėdis. Ežeras patenka į Alionių telmologinį draustinį.

## Šaltiniai
Tarptautinė jogos diena

**Tarptautinė jogos diena** – birželio 21 dieną švenčiama kasmetinė tarptautinė šventė, skirtai jogai. Jungtinės Tautos, žinodamos apie reikšmingą jogos pratimų naudą fizinei ir psichinei gerovei, nusprendė populiarinti šią praktiką pasauliniu mastu. Dieną Jungtinių Tautų Generalinė Asamblėja patvirtino 2014 m. gruodžio 11 d.

## Jogos diena Lietuvoje
Jogos Lietuvoje entuziastai kartu su kitais bendraminčiais 176 šalyse pirmą kartą Tarptautinę jogos dieną minėjo 2015 m. birželio 21 d. Šventę organizavo Indijos konsulatas. Renginys vyko Lietuvos miestuose ir miesteliuose (Vilniuje, Kaune, Klaipėdoje, Šiauliuose, Panevėžyje, Varėnoje, Tauragėje, Marijampolėje, Pasvalyje, Utenoje, Biržuose, Visagine, Nidoje). 13 miestų ir miestelių siekė užfiksuoti Lietuvos rekordą. Buvo stebimas didžiausias jogos dalyvių skaičius, vienu metu atliekantis medžio pozą.

2016 m. birželio 20–21 d. Jogos dienos renginiai vyko Vilniaus rotušėje – paskaitos, seminarai, jogos pratimų meistrų, vedų recituotojų pasirodymai, gongų muzikos koncertas.

## Šaltiniai

## Nuorodos
*Tarptautinė jogos diena Lietuvoje
Afrikinis akmeninis strazdas

**Afrikinis akmeninis strazdas** (*Monticola rupestris*) – musinukinių (*Muscicapidae*) šeimos paukščių rūšis, priklausanti akmeninių strazdų (*Monticola*) genčiai. Šios rūšies paukščiai aptinkami rytinėje ir pietinėje PAR.

## Šaltiniai
Pranciškonų rūmai

**Pranciškonų rūmai** –  vienuolyno pastatai, esantys Vilniaus senamiestyje, Trakų gatvė 9/Pranciškonų gatvė 1.

## Istorija
1940 m. gruodžio 10 d. sovietai vienuolyną neteisėtai nacionalizavo. Pastatai perduoti Profesinių sąjungų tarybai, kuri leido jais naudotis Lietuvos mokslo techninėms draugijoms.

Atkūrus Nepriklausomybę, galiojant 1990 m. vasario 14 d.  Įstatymui "Dėl maldos namų bei kitų pastatų grąžinimo religinėms bendruomenėms", Lietuvos mokslo ir technikos draugijų asociacija 1991 m. liepos 2 d. įsteigė UAB "Mokslo ir technikos rūmai", kuriam 1991 m. liepos 11 d. aktu perdavė ginčo pastatus kaip įnaša už akcijas. Įmonė vėliau pervadinta į UAB "Pranciškonų rūmai".

2004 m. liepos 14 d. Mažesniųjų brolių konventualų (Pranciškonų) ordino vienuolynas kreipėsi į teismą prašydamas įpareigoti atsakovą UAB "Pranciškonų rūmai" grąžinti pastatus Lietuvos valstybei. 

2013 m. vasario 8 d., po 9 metų bylinėjimosi, Lietuvos Aukščiausiasis Teismas vienuolyno pastatus grąžino valstybei. Teismas pripažino 1991 m. liepos 11 d. aktą niekiniu ir negaliojančiu kaip prieštaraujantį teisės normoms sandorį. 2017 m. kovo 13 d. Vyrausybė sugrąžino vienuolyno pastatus Mažesniųjų brolių konventualų (pranciškonų) ordino vienuolynui. 

## Šaltiniai
Kiekvienam savo pragaras

**Kiekvienam savo pragaras** () – 1977 m. sukurta kriminalinė drama.

## Turinys

Pagrobiama mažametė Madeleinės ir Bernardo Žerarų duktė ir išsigandusi motina kreipiasi į nusikaltėlius per televiziją, prašydama paleisti mergaitę. Įvykis atsiduria žiniasklaidos dėmesio centre, kas sukelia didelį pagrobėjų nepasitenkinimą. Jų reikalavimu tėvai atsisako bendradarbiauti su policija, o po ilgo laukimo gauna laišką su nurodyta pinigų suma ir vieta, kur juos pristatyti. Kad surinktų reikalaujamą sumą, Bernardas parduoda savo verslą, Madeleinė nuveža pinigus, tačiau randa dukterį negyvą. Kitą dieną randami ir pinigai, kas priverčia suabejoti pagrobėjo motyvais. Madeleinė pradeda manyti, kad nusikaltimo tikslas galėjo būti kerštas ir jį organizavo kažkas iš šeimos artimųjų. Pradėjusi įtarinėti savo vyresnįjį sūnų Mišelį, galiausiai išgauna jo prisipažinimą: nusikaltimą suplanavo ir įvykdė jis, norėdamas atkeršyti motinai už tai, kad ši neva per greitai užmiršo savo pirmąjį vyrą (Mišelio tėvą) ir ištekėjo už Bernardo, su kuriuo susilaukė dukters. Mišelis tvirtina norintis, kad visa istorija taptų žinoma spaudai ir neva atskleistų tėvų veidmainystę. Madeleinė įsisodina jį į mašiną, tačiau važiuoja ne į policiją, o, lėkdama dideliu greičiu, padaro avariją, kurioje abu žūna...

## Pagrindiniai aktoriai
: *Aktorius – vaidmuo*
* Annie Girardot – Madeleinė Žerar
* Hardy Kruger – komisaras Bolaras
* Bernard Fresson – Bernardas Žeraras
* Stephane Hillel – Mišelis Žeraras
* Edith Scob
* Astrid Frank
* Anne-Marie Hanschke
* Leila Frechet
* Marius Laurey
Pylimo gatvė

**Pylimo gatvė** – gatvė Vilniaus senamiestyje.

Priklauso Senamiesčio seniūnijai (neporinė nuo Nr. 5, visa porinė pusė) ir Naujamiesčio seniūnijai (Nr. 1). Namų (adresų) skaičius: 77. Iš jų 76 Senamiestyje, 1 – Naujamiestyje. Ilgis: ~1,6 km. Dangą sudaro asfaltas, išskyrus atkarpą pabaigoje nuo Šv. Stepono gatvės iki Pylimo g. 61 namo, kur yra trinkelės.

## Organizacijos
* VšĮ Centro poliklinika (Pylimo g. 3/1)
* VšĮ Reformatų literatūros centras
* Lietuvos evangelikų reformatų bažnyčios sinodo kolegija (Pylimo g. 20)
* Lietuvos lenkų sąjunga Vilniaus skyrius (Pylimo g. 45/2)
* Lietuvos žydų bendruomenė (Pylimo g. 4)
* Vilniaus apskrities VPK Vilniaus miesto trečiasis policijos komisariatas (Pylimo g. 32)

## Istoriniai pavadinimai
* Komjaunimo gatvė
* 
* 
* 
* 
* 
* 
* 
* 

## Nuorodos

* Pylimo gatvė